Jevgeni Dadonov

Jevgeni Anatoljevitš Dadonov (, s. 12. maaliskuuta 1989 Tšeljabinsk, Venäjän SFNT, Neuvostoliitto) on venäläinen jääkiekkoilija, joka edustaa NHL-seura New Jersey Devilsiä.

Ura
Tšeljabinskissa syntynyt Dadonov on Traktor Tšeljabinskin kasvatti. Hän pelasi seurassa kaudella 2005–2006 toiseksi korkeimmalla sarjatasolla Vysšaja Ligassa yhden ottelun pudotuspeleissä. Joukkue nousi kaudeksi 2006–2007 Venäjän superliigaan, jossa Dadonov pelasi kaudella 24 ottelua. Florida Panthers varasi hänet kolmannella kierroksella 71. pelaajana vuoden 2007 NHL:n varaustilaisuudessa.

Kaudella 2007–2008 hänen vastuu kasvoi ja hän pelasi 43 ottelua tehoin 7+13=20. Kaudella 2008–2009 sarjan nimeksi muuttui KHL ja hän teki 40 ottelussa tehot 11+4=15. Syyskuussa 2009 Dadonov teki tulokassopimuksen Florida Panthersin kanssa. Hän aloitti kauden AHL:ssä farmiseura Rochester Americansissa, jossa hän teki 76 ottelussa tehot 17+23=40. Hän pelasi kaudella neljä peliä NHL:ssä. Ensimmäisen NHL-maalinsa Dadonov teki kaudella 2010–2011 joulukuussa 2010 Carolina Hurricanesia vastaan.

Panthersin organisaatiossa Dadonov pelasi tammikuulle 2012. Hän ehti tehdä Panthersissa alkukauden 2011–2012 aikana pisteet 2+1 pelaamissaan 15 NHL-ottelussa. Lisäksi Dadonov edusti 20 ottelun verran AHL:n San Antonio Rampagea. Tammikuussa hän oli osa neljän pelaajan kauppaa, jossa hänen lisäkseen Panthersista Hurricanesiin siirtyi A. J. Jenks. Panthers sai kaupassa Jonathan Matsumoton ja Mattias Lindströmin. Dadonov pelasi loppukauden Hurricanesin farmijoukkueessa Charlotte Checkersissa.

Kaudeksi 2012–2013 Dadonov siirtyi ukrainalaiseen KHL-seuraan Donbass Donetskiin, jossa pelasi kaksi kautta.
SKA Pietariin hän siirtyi kaudeksi 2014–2015 ja oli ensimmäisellä kaudellaan KHL:n pudotuspelien paras maalintekijä 15 osumalla.http://www.eliteprospects.com/postseason.php?postseasonid=Playoffs&season=2014&leagueid=KHL&sort=&leagueteam=&order=G Kausi päättyi SKA:n Gagarin Cupin voittoon.

Kaudeksi 2017-18 Dadonov solmi kolmivuotisen ja 4 miljoonan dollarin vuosipalkan omaavan sopimuksen NHL-seura Florida Panthersin kanssa.

Lokakuussa 2020 Dadonov teki vapaana agenttina kolmivuotisen ja yhteensä 15 miljoonan dollarin arvoisen sopimuksen NHL-seura Ottawa Senatorsin kanssa. https://www.tsn.ca/ottawa-senators-signed-f-evgenii-dadonov-to-three-year-15-million-contract-1.1539306

Heinäkuussa 2021 Senators kauppasi Dadonovin Vegas Golden Knightsiin vaihdossa Nick Holdeniin ja kolmannen kierroksen varausvuoroon vuoden 2022 varaustilaisuudessa. https://www.sportsnet.ca/nhl/article/senators-trade-evgenii-dadonov-golden-knights-nick-holden-draft-pick/

Maaliskuussa 2022 Golden Knights kauppasi Dadonovin ja toisen kierroksen varausvuoron vuodelle 2023 Anaheim Ducksiin vaihdossa John Mooreen ja Ryan Kesleriin.https://www.sportsnet.ca/nhl/article/golden-knights-trade-forward-evgenii-dadonov-to-ducks/Kaksi päivää myöhemmin NHL ilmoitti mitätöivänsä pelaajakaupan, koska Dadonovin pelaajasopimuksessa oleva pykälä estää siirron tiettyihin seuroihin, joista yksi on Anaheim Ducks.

Kesäkuussa 2022 Dadonov siirtyi Canadiensiin vaihdossa jo uransa päättäneen Shea Weberin sopimukseen. https://www.tsn.ca/montreal-canadiens-shea-weber-evgenii-dadonov-1.1813965

Helmikuussa 2023 Canadiens kauppasi Dadonovin Dallas Starsiin vaihdossa Denis Gurjanoviin. https://www.tsn.ca/nhl/montreal-canadiens-acquire-denis-gurianov-evgenii-dadonov-dallas-stars-1.1924001

Kesäkuussa 2023 Dadonov teki Starsin kanssa kaksivuotisen ja yhteensä 4,5 miljoonan dollarin arvoisen jatkosopimuksen. https://www.sportsnet.ca/nhl/article/stars-sign-forward-evgenii-dadonov-to-two-year-extension/ 

Heinäkuussa 2025 Dadonov teki vapaana pelaajana New Jersey Devilsin kanssa vuoden mittaisen ja miljoonan dollarin arvoisen sopimuksen.

Maajoukkueura

Dadonov on pelannut Venäjän maajoukkueessa neljät MM-kilpailut, joissa on saavuttanut maailmanmestaruuden 2014, hopeaa 2015 ja pronssia 2016 ja 2017. A-maajoukkueessa hän debytoi vuonna 2009 Euro Hockey Tour -turnauksessa. Juniorimaajoukkueista hänellä on alle 20-vuotiaiden MM-pronssia 2008 ja 2009, sekä alle 18-vuotiaiden maailmanmestaruus 2007.

Tilastot
 2006–2007  Traktor Tšeljabinsk  RSL  24  1  1  2  8  –  –  –  –  –  U18  7  2  2  4  2 2007–2008  Traktor Tšeljabinsk  RSL  43  7  13  20  20  2  0  0  0  0  JMM  7  0  0  0  4 2008–2009  Traktor Tšeljabinsk  KHL  40  11  4  15  8  3  0  0  0  2  JMM  7  2  5  7  2 2009–2010  Florida Panthers  NHL  4  0  0  0  0  –  –  –  –  –   Rochester Americans  AHL  76  17  23  40  36  7  0  1  1  0 2010–2011  Florida Panthers  NHL  36  8  9  17  14  –  –  –  –  –   Rochester Americans  AHL  24  8  8  16  4  –  –  –  –  – 2011–2012  Florida Panthers  NHL  15  2  1  3  2  –  –  –  –  –  San Antonio Rampage  AHL  20  5  4  9  4  –  –  –  –  –  Charlotte Checkers  AHL  35  3  16  19  6  –  –  –  –  – 2012–2013  Donbass Donetsk  KHL  52  14  24  38  12  –  –  –  –  – 2013–2014  Donbass Donetsk  KHL  54  15  14  29  24  13  7  5  12  4  MM  10  0  2  2  0 2014–2015  SKA Pietari  KHL  53  19  27  46  10  22  15  5  20  8  MM  10  4  7  11  2 2015-2016  SKA Pietari  KHL  59  23  23  46  4  15  3  6  9  2  MM  10  6  7  13  6 2016–2017  SKA Pietari  KHL  53  30  36  66  39  18  9  10  19  2  MM  10  3  5  8  0 2017-2018  Florida Panthers  NHL  74  28  37  65  8  –  –  –  –  –  MM  8  2  5  7  2 2018-2019  Florida Panthers  NHL  82  28  42  70  8  –  –  –  –  –  MM  10  7  4  11  0 2019-2020  Florida Panthers  NHL  69  25  22  47  10  4  0  1  1  2 2020-2021  Ottawa Senators  NHL  55  13  7  20  4  –  –  –  –  – 2021-2022  Vegas Golden Knights  NHL  78  20  23  43  18  –  –  –  –  – 2022-2023  Montreal Canadiens  NHL  50  4  14  18  16  –  –  –  –  –   Dallas Stars  NHL  23  3  12  15  2  16  4  6  10  2 2023-2024  Dallas Stars  NHL  51  12  11  23  8  19  3  4  7  2 2024-2025  Dallas Stars  NHL  80  20  20  40  10  16  1  3  4  2 11 kautta  yhteensä  NHL  617  163  198  361  100  55  8  14  22  8 6 kautta  yhteensä  KHL  311  112  128  240  97  71  34  26  60  18 3 kautta  yhteensä  AHL  155  33  51  84  50  7  0  1  1  0

Lähteet

Luokka:Venäläiset jääkiekkoilijat
Luokka:Jääkiekon maailmanmestarit
Luokka:Florida Panthersin varaamat pelaajat
Luokka:Vuonna 1989 syntyneet
Luokka:Elävät henkilöt